# name
Implicació dels proteoglicans i del receptor lipoproteic LRP en l'acumulació lipídica en la paret vascular

# metadata.dc.contributor.other[].value
Universitat de Barcelona. Departament de Bioquímica i Biologia Molecular (Divisió III)

# metadata.dc.description.abstract[].value
[cat] L'objectiu del present treball de tesi fou estudiar la implicació dels principals proteoglicans presents en la paret vascular i del receptor lipoproteic LRP ("Low density lipoprotein receptor-related protein") en la transformació de les cèl·lules musculars llises de l'íntima arterial en cèl·lules escumoses, elements clau en la iniciació i progressió de la lesió ateroscleròtica. A fi de desenvolupar aquest objectiu s'analitzà la capacitat del proteoglicà versicà de modificar les lipoproteïnes de baixa densitat (LDL) infiltrades en la paret vascular i s'analitzà com aquestes partícules de LDL modificades eren internalitzades pel receptor lipoproteic LRP en les cèl·lules musculars llises vasculars. També s'estudià la contribució dels proteoglicans heparan sulfat com a mecanismes independents o de cooperació amb el receptor LRP en la internalització de les LDL modificades en les cèl·lules musculars llises vasculars. D'altra banda, s'estudiaren els nivells d'expressió del receptor LRP durant el desenvolupament de la lesió ateroscleròtica i com l'acumulació lipídica intracel·lular regula l'expressió d'aquest receptor en les cèl·lules musculars llises vasculars humanes.

# metadata.dc.source[].value
Tesis Doctorals - Departament - Bioquímica i Biologia Molecular (Divisió III)

# metadata.dc.title[].value
Implicació dels proteoglicans i del receptor lipoproteic LRP en l'acumulació lipídica en la paret vascular